ΓΡΑΠΤΗ ΕΡΩΤΗΣΗ E-2731/01

υποβολή: Patricia McKenna (Verts/ALE) προς την Επιτροπή

(5 Οκτωβρίου 2001)

Θέμα: Επέκταση του λιμένα του Ferrol (εξωτερικός λιμένας)

Σε σχέση με την προηγούμενη ερώτηση Ε-1225/01(1) όσον αφορά την επέκταση του λιμένα του Ferrol (εξωτερικός λιμένας) που προωθεί η Διοίκηση του Λιμένα του Ferrol-San Ciprin, η οποία θα επηρεάσει την περιοχή Costa Artabra-Cabo Prionio-Ensenada de Canelias που εντάσσεται στο Δίκτυο Natura 2000, θα θέλαμε να προσθέσουμε ότι η επιδιωκόμενη κατασκευή του εξωτερικού λιμένα θα έχει ως συνέπεια και την καταστροφή ή, ενδεχομένως, τη μεταφορά του αρχιτεκτονικού συνόλου που αποτελείται από τα τείχη και τις συστοιχίες πυροβόλων παράκτιας άμυνας του San Carlos / San Cristbal / Canelas / Cario και Vias.

Στηνποτιθέμενα καλύτερη από τις δύο περιπτώσεις, η μετακίνηση αυτού του μνημείου της στρατιωτικής αρχιτεκτονικής κληρονομιάς θα αφαιρούσε από τις εγκαταστάσεις αυτές, που τοποθετήθηκαν εκεί με στρατηγικά κριτήρια, τον λόγο ύπαρξής τους.

Οι εγκαταστάσεις αυτές, που έχουν χαρακτηρισθεί μνημεία πολιτιστικού ενδιαφέροντος, αποτελούν σημαντικά στοιχεία ενός ακόμη μεγαλύτερου συνόλου που περιλαμβάνει τα κάστρα Palma και San Felipe και τη Στρατιωτική Αποθήκη Οπλισμού του Ferrol και που ελπίζεται να χαρακτηρισθεί κληρονομιά της ανθρωπότητας από την ΟΥΝΕΣΚΟ.

Έχουν απαντήσει οι ισπανικές αρχές στο αίτημα της Επιτροπής να παράσχουν πληροφορίες όσον αφορά τις περιβαλλοντικές συνέπειες της επέκτασης του λιμένα, αίτημα το οποίοποβλήθηκε μετά από την κατάθεση της ερώτησης Ε-1225/01·

Σε ποιές ενέργειες θα προβεί η Επιτροπή σε περίπτωση ανεπαρκούς απάντησης· Θα μπορούσε η Επιτροπή να λάβειπόψη της και την παρουσία αγαθών πολιτιστικής σημασίας στην περιοχή που επηρεάζεται από το σχέδιο επέκτασης του λιμένα·

Προβλέπει η Επιτροπή τη λήψη επειγόντων μέτρων για την αποφυγή ανεπανόρθωτων συνεπειών σε μια περιοχή μεγάλης περιβαλλοντικής και ιστορικο-καλλιτεχνικής σημασίας, λαμβάνονταςπόψη ότι η δημοπράτηση των έργων έχει ήδη ξεκινήσει·

(1) ΕΕ C 340 E της 4.12.2001, σελ. 199.

Απάντηση της κας Wallstrm εξ ονόματος της Επιτροπής

(23 Νοεμβρίου 2001)

Όπως αναφέρεται στην απάντησή της στη γραπτή ερώτηση E-1225/01, η Επιτροπή ζήτησε από τις ισπανικές αρχές τα σχόλια τους επί των καταγγελλομένων, καθώς και λεπτομερή στοιχεία για το έργο.

Στην ολοκληρωμένη απάντηση των αρχών επισημαίνεται ότι η ζώνη όπου πρόκειται να εκτελεστεί το έργο δεν βρίσκεται στο εσωτερικό τόπου κοινοτικής σημασίας (ΤΚΣ) και ότι οι εργασίες επέκτασης του λιμένος θα πραγματοποιηθούν εκτός της ζώνης που προτείνεται από τις ισπανικές αρχές ως τόπος κοινοτικού ενδιαφέροντοςπό την ονομασία Costa Artabra.

Οι ισπανικές αρχές τόνισαν ότι κατόπιν της αναθεωρήσεως του καταλόγου προτεινόμενων τόπων κοινοτικού ενδιαφέροντος, η ζώνη του συγκεκριμένου έργου δεν συμπεριελήφθη στην νέα πρόταση, λόγω τηςποβάθμισης της ζώνης και της απουσίας ενδιαιτημάτων προτεραιότητας που είχαν οδηγήσει στον χαρακτηρισμό του τόπου. Ωστόσο, οι αρχές πληροφόρησαν την Επιτροπή ότι ο ΤΚΣ Costa Artabra επεκτάθηκε σε 567 εκτάρια.

Αξίζει να σημειωθεί ότι η εν λόγω αναθεώρηση επιχειρήθηκε μετά την μελέτη περιβαλλοντικών επιπτώσεων για το εν λόγω έργο, πλην όμως η Επιτροπή επιβεβαίωσε ότι η ζώνη όπου θα πραγματοποιηθεί το έργο δεν φιλοξενεί ενδιαιτήματα ή είδη προτεραιότητας κατά την έννοια της οδηγίας 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(1).

Από την απάντηση των ισπανικών αρχών συνάγεται ότι η πραγματοποιηθείσα στο έργο μελέτη περιβαλλοντικών επιπτώσεων ακολούθησε τη διαδικασία που προβλέπεται στην Οδηγία 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων δημοσίων και ιδιωτικών έργων στο περιβάλλον(2), όπως τροποποιήθηκε από την Οδηγία 97/11/ΕΚ του Συμβουλίου της 3ης Μαρτίου 1997 περί τροποποιήσεως της Οδηγίας 85/337/ΕΟΚ(3).

Μετά τον έλεγχο των τελευταίων δεδομένων της ισπανικής ορνιθολογικής εταιρείας SEO/Birdlife, η Επιτροπή διαπίστωσε ότι το έργο δεν βρίσκεται στο εσωτερικό ζώνης κοινοτικής ορνιθολογικής σημασίας (ZICO), όπως επισημαίνεται στην απάντηση των ισπανικών αρχών.

Όσον αφορά το ενδεχόμενο μετακίνησης της αρχιτεκτονικής ή πολιτιστικής κληρονομιάς της ζώνης, στο οποίο αναφέρεται το Αξιότιμο Μέλος του Κοινοβουλίου στην παρούσα ερώτηση, η σχετική με το έργο δήλωση επιπτώσεων αναφέρει, στο σημείο 5, ότι, πριν από την έναρξη των εργασιών, πρέπει να εκπονηθεί μελέτη με τα ενδεχόμενα μέτρα όσον αφορά τα στοιχεία πολιτισμικού ενδιαφέροντος που θα μπορούσαν να θιγούν από το έργο, το οποίο βεβαίωςπόκειται στην έγκριση των αρμοδίων αρχών.

Η Επιτροπή θα απευθυνθεί στις ισπανικές αρχές ούτως ώστε να ενημερωθεί για τα μέτρα των αρχών για τη διαφύλαξη των πολιτισμικών αγαθών που θα μπορούσαν να θιγούν από το έργο.

Στο παρόν στάδιο και με τις διαθέσιμες πληροφορίες, η Επιτροπή δεν διαπιστώνει την ύπαρξη παράβασης του εν προκειμένου εφαρμοστέου κοινοτικού δικαίου. Ως εκ τούτου, δεν έχει προβλέψει επείγοντα μέτρα για τις τυχόν επιπτώσεις του έργου στην περιοχή.

(1) ΕΕ L 206 της 22.7.1992.

(2) ΕΕ L 175 της 5.7.1985.

(3) ΕΕ L 73 της 14.3.1997.